হাইসন
হাইসন, বা সৌভাগ্যবান ড্রাগন চা, হচ্ছে চীনের আনহুই প্রদেশের একটি চৈনিকসবুজচা। এটি কচি পাতার থেকে তৈরি করা হয় যা সরু করে বলে লম্বা করা হয়, এর পাকানো আকৃতি হালকাভাবে ঘূর্ণিত হয়। খুব সম্ভবত হাইসন একটি ক্যান্টনীয় নাম (চীনা: 熙春茶; জিউটপিং: hei1ceon1caa4) থেকে উদ্ভূত হয়েছে, যা আক্ষরিক অর্থে "সমৃদ্ধ বসন্ত চা", যদিও এ নিয়ে একটি কথা প্রচলিত আছে যে এটি একজন ইংরেজ চা বণিক, ফিলিপ হাইসনের নাম থেকে এসেছে। হাইসন চাকে নিম্নলিখিত তিনটি শ্রেণীতে ভাগ করা হয়েছে: মি সি, চেং সি এবং ফু সি। হাইসন চাকে প্রায়ই একটি নিম্ন মানের বা মধ্যম মানের চা হিসাবে চিন্তা করা হয়, যখন কচি হাইসনকে উচ্চ মানের বিবেচনা করা হয়। এটি আগেভাগেই তোলা হয়, "বর্ষা কালের আগেই," এবং একটি পূর্ণবিস্তৃত, তীব্র স্বাদযুক্ত এবং সোনালী রঙের হয়ে থাকে। কচি হাইসন চা , চুন মে (একটি শক্ত, ছোট, জটবাধা পাতা), ফোং মী (দীর্ঘ, বড়, কোঁকড়ানো পাতা), সো মে (একটি ছোট, অ-কঠিন, জটবাধা পাতা) এবং অন্য বিভাজিত উপশ্রেণীতে বিভক্ত। এটিকে কখনও কখনও প্রথম, দ্বিতীয়, এবং তৃতীয় কচি হাইসন হিসেবেও শ্রেণীবদ্ধ করা হয়। কচি হাইসনের জন্য চীনা নাম হল- ইয়ু চিন চা এবং নিম্নোক্ত শ্রেণীতে শ্রেণীভুক্ত করা হয়েছেঃ মি ইয়ু, ও ইয়ু, আই ইয়ু, ইয়া ইয়ু এবং সি ইয়ু।